Document ID: /roh_data/filtered/fineweb-2-filterrobots_roh.jsonl.gz/65429

Tiefbauamt
Uffizi da construcziun bassa
Ufficio tecnico
La regenza ha approvà in project d'exposiziun cun permissiuns spezialas e cun cundiziuns per renovar e per engrondir in traject da la via d'Engiadina. La substanza architectonica dal traject da via tranter Tschern e Punt Pedra deriva da la mesadad dal 20. tschientaner ed ha patì fermamain dal grond augment da traffic ils ultims 20 onns. Cun il project qua avant maun vegn la via d'Engiadina schlargiada ad ina ladezza d'almain 7 meters e la surstructura ed il sistem da l'allontanament da l'aua vegnan er renovads.
Ultra da quai n'ha l'access actual a la zona da mastergn Plan da Muglin (vischnanca da Valsot) avant la Punt Pedra nagin vial per sviar a sanestra e la geometria da la via na correspunda betg a las normas ed a las directivas actualas. Per quest motiv prevesa la vischnanca da realisar in nov access a la zona da mastergn Plan da Muglin e da colliar quel cun la via principala H27. Pia è planisà en quest sectur da la H27 in schlargiament da la via per far plazza per in vial per sviar a sanestra. Ils custs totals da quest project importan circa 5,4 milliuns francs.